laion/Wikipedia-Exotic huggingface dataset:
מנספילד (אנגליה)

מנספילד (באנגלית: Mansfield), היא עיר שוק הממוקמת במחוז נוטינגהאמשייר שבאנגליה. מאנספילד ממוקמת 19 קילומטרים צפונה לנוטינגהאם, ומתגוררים בה ובאזור העירוני שלה 106,000 תושבים. ידועה התיישבות במנספילד מאז התקופה הרומית. העיר מושפעת ממכרות הפחם וממפעלי הטקסטיל שפועלים בה. במנספילד פועל גם איגוד עובדים של כורי פחם, שגייס רבים מאלה שהתנגדו לשביתות בשנים 1984–1985. במנספילד פועלים שווקים כבר 700 שנים. הטמפרטורה הגבוהה ביותר שנמדדה בעיר היא 34.6 מעליות צלזיוס, והנמוכה ביותר שנמדדה 19.1- מעלות צלזיוס. לעיר קבוצת כדורגל מקצועית שמשחקת בליגה הרביעית בבריטניה, הפוטבול ליג, מפעל הכדורגל המקצועני הוותיק באנגליה. בעיר גם פועלות קבוצות המשחקות בענפי ספורט רבים אחרים. למנספילד ראש עיר הנבחר בבחירות ישירות. ארצות הברית מנספילד, אוהיו, ארצות הברית מדיה וקבצים בנושא מנספילד בוויקישיתוף אתר האינטרנט הרשמי של מנספילד מנספילד, באתר אנציקלופדיה בריטניקה (באנגלית) European Climate Assessment & Dataset project, Maximum value of daily maximum temperature (ארכיון) European Climate Assessment & Dataset project, Minimum value of daily minimum temperature (ארכיון)
האנטיג אירוסרוויירס

האנטיג אירוסרוויירס (באנגלית: Hunting Aerosurveys Ltd ; מילולית: מיפוי אווירי האנטינג) הייתה חברת צילום אווירית בריטית. החברה הוקמה ב-21 ביוני 1937 על ידי מיזוג חברת אירופלימז בע"מ (Aerofilms Ltd) עם חברת איירקראפט אופרייטינג (Aircraft Operating Company). החברה עשתה שימוש במטוסי אוסטר, פרסיבל פרוקטור, ודה האווילנד דרגון ראפיד. בין השנים 1957 ל -1964, החברה עשתה שימוש במטוס אוסטר אוטוקאר, אשר הוסב במיוחד לצורך עבודות סקר אוויריות. בשנת 1960 מוזגה החברה עם חברת האנטינג גאופיזיקס (Hunting Geophysics Ltd), ולחברה החדשה קראו האנטינג סרוויז ( Hunting Surveys Ltd - מיפוי שטחי ציד). בדצמבר 2001 מונה מפרק לחברה, והיא פורקה בינואר 2003. מידע על החברה הקמת החברה ופעילותה מידע על רישום החברה מידע על מיזוג החברות
קרחון פארה

קרחון פארה או קרחון פרה (באנגלית: Paré Glacier) הוא קרחון בצידו הצפון מזרחי של האי בראבנט בארכיפלג פאלמר שבאנטארקטיקה. אורכו של הקרחון 13 קילומטרים ורוחבו 1.9 קילומטרים. הקרחון מנקז את המדרונות הצפון-מזרחיים של הרי סטריבוג, וזורם לכיוון מזרח, ולאחר מכן לכיוון צפון מזרח, עד שנשפך אל ראשו של מפרץ בוקה. הקרחון מופיע במפה ממשלתית ארגנטינאית משנת 1953. במפה זו לקרחון אין שם. הקרחון צולם על ידי האנטיג אירוסרוויירס בע"מ בסקר צילומי אוויר שערכה החברה בשנים 1956–1957. הקרחון מופה על בסיס צילומים אלה בשנת 1959. שמו של הקרחון ניתן לו על ידי הוועדה המייעצת לשמות אנטארקטיים של בריטניה, והוא נקרא על שמו של אמברואז פארה, מנתח צרפתי שלימד לראשונה את החשיבות של חבישות פצעים נקיים, ושיפר טכניקות ניתוח וטיפול בשברים. • Geological Survey (U.S.), Coastal-change and Glaciological Map of the Trinity Peninsula Area, P 28 קרחון פארה באתר הסקר הגאולוגי של ארצות הברית קרחון פארה באתר הגאזט האנטארקטי של ממשלת אוסטרליה קרחון פארה באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
עכסן קטן

עכסן קטן (שם מדעי: Sistrurus) הוא סוג בעל 2 מינים של נחשים ארסיים ממשפחת הצפעיים החיים באמריקה הצפונית בדרום-מזרח ומזרח קנדה, מרכז ומזרח ארצות הברית וצפון מקסיקו. משמעות השם המדעי שלהם מיוונית: "Σείστρουρος" - "זנב מקשקש" והוא מזכיר גם את כלי הנגינה הקדום - סיסטרום. לעומת הסוג עכסן, סוג זה בעל גוף קטן יותר אבל בעל קשקשים נוקשים יותר, בעיקר על הזנב. דבר זה בנוסף לגודל העכס הקטן יותר גורם להם להשמיע רעשים צורמים יותר המבהירים יותר את האזהרה לאויבים על ארסיותם. כמו מרבית הצפעיים הם בעלי ניבים קדמיים חלולים היכולים להיפער קדימה כדי להכות ולהזריק ארס. עכסנים אלה מזריקים פחות ארס מאשר העכסנים המצויים אך עדיין יכולים לגרום למצבים שונים הדורשים עזרה רפואית. עם זאת הארס משמש אותם בעיקר להרוג טרף של יונקים קטנים וזוחלים אחרים למאכל. בסוג זה ישנם 2 מינים, כאשר חלק מהמיונים משייכים גם את המין עכסן קטן מקסיקני (Crotalus ravus) לסוג זה: עכסן עלים קטן (Sistrurus miliarius) עכסן קטן שחור (Sistrurus catenatus) מדיה וקבצים בנושא עכסן קטן בוויקישיתוף עכסן קטן, באתר ITIS (באנגלית) עכסן קטן, באתר NCBI (באנגלית) עכסן קטן, באתר Animal Diversity Web (באנגלית) עכסן קטן, באתר האנציקלופדיה של החיים (באנגלית) עכסן קטן, באתר GBIF (באנגלית)
יחסי ארצות הברית – חוף השנהב

יחסי ארצות הברית-חוף השנהב הם היחסים בין ארצות הברית לבין רפובליקת חוף השנהב. חוף השנהב היא אחת המדינות הפרו-אמריקאיות הדומיננטיות ביותר באפריקה ובעולם, כאשר נכון לשנת 2007 כ-88% מתושבי חוף השנהב תומכים בארצות הברית באופן נלהב (לעומת 85% בשנת 2002). נשיא חוף השנהב הראשון פליקס הופואה-בואני ביקר בארצות הברית בשנת 1983, דבר שהוביל לביקור מזכיר המדינה האמריקאי ג'ורג' שולץ באביג'אן בשנת 1986. לחוף השנהב שגרירות בוושינגטון די. סי. ואילו לארצות הברית שגרירות באביג'אן. מדיה וקבצים בנושא יחסי ארצות הברית – חוף השנהב בוויקישיתוף
יחסי בנגלדש – חוף השנהב

יחסי בנגלדש-חוף השנהב הם היחסים בין בנגלדש לבין רפובליקת חוף השנהב. שר החוץ הבנגלי ביקר בחוף השנהב בשנת 2010. מאז 2014 אזרחים בנגלים רבים משרתים בחוף השנהב מטעם כוחות האומות המאוחדות. בין המדינות מתקיים מסחר רב, ומשקיעים בנגלים גילו עניין בחוף השנהב. שיתוף הפעולה הכלכלי מתבטא במיוחד בתחומי סחר בתרופות ובחקלאות. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ראש ממשלת אסטוניה

ראש ממשלת אסטוניה (באסטונית: Eesti peaminister; פירוש מילולי: "השר הראשי") הוא ראש הפרלמנט של רפובליקת אסטוניה. ראש הממשלה ממונה על ידי נשיא המדינה, לאחר שנערך סבב התייעצויות בין נציגי המפלגות בפרלמנט. הפרלמנט יכול להתנגד למינוי הנשיא ולהציב מועמד מטעמו בראשות הפרלמנט. ברוב המקרים, ראש הממשלה הנבחר הוא ראש המפלגה הגדולה ביותר ומנהיג הקואליציה. ראש הממשלה המכהן של אסטוניה הוא קריסטן מיחאל, מנהיג מפלגת הרפורמה. תפקיד ראש הממשלה נוסד לראשונה לאחר הכרזת העצמאות של אסטוניה מהאימפריה הרוסית בשנת 1918. בחוקה הראשונה של אסטוניה (1920–1933) הונחלה במדינה דמוקרטיה פרלמנטרית. תפקיד ראש הממשלה החדש נקרא "ראש המדינה" (riigivanem), וסמכויותיו שילבו בין תפקידו של ראש ממשלה ושל נשיא. בשיטה שהונהגה אז, פיזור הפרלמנט התאפשר רק לאחר משאל עם, והדחתו של ראש הממשלה התאפשרה על ידי הצעת אי-אמון. בפועל, כוחו של ראש המדינה היה יחסית מועט. לאחר משאל עם בשנת 1933, נכתבה החוקה השנייה של אסטוניה (1934–1938). לפיה, תפקיד ראש הממשלה הותאם לאופן בו הוא מקובל במשטרים נשיאותיים. כעת, מינוי והדחה של ראש ממשלה התאפשרו רק על ידי נשיא המדינה, כמו גם פיזור הממשלה והפרלמנט. כך בשנת 1934, קונסטנטין פטס מינה עצמו לתפקיד ראש הממשלה במקביל לתפקידו כראש המדינה, ובתפקיד משולב זה כיהן עד שנת 1937. במעמד כוח זה, התאפשר לפטס לדחות בחירות לתפקיד ראש המדינה וגם בחירות לפרלמנט. בשנת 1937 איחד פטס בין תפקיד הנשיא וראש הממשלה לתפקיד יחידני. בשנת 1938, לאחר בחירות מחודשות תחת החוקה השלישית (דה פקטו 1938–1940, דה יורה 1938–1992) נבחר לתפקיד נשיא המדינה (והתפקיד היחידני שקבע בוטל), והמבנה הקלאסי של ראש ממשלה ונשיא נפרדים הונחל מחדש. לאחר השתלטות ברית המועצות על אסטוניה, נכפתה על המדינה חוקה סובייטית החל מ-25 באוגוסט 1940. באסטוניה הסובייטית, תפקיד זה המשיך להתקיים בממשלה הגולה שהייתה תחת חסות סובייטית. לאחר התפרקות ברית המועצות והשבת עצמאותה, נכתבה החוקה הרביעית של אסטוניה (1992–כיום). חוקה זו משלבת אלמנטים משתי החוקות הראשונות של המדינה, וסמכויות תפקיד ראש הממשלה שבו לסורן. נשיא אסטוניה מדיה וקבצים בנושא ראש ממשלת אסטוניה בוויקישיתוף ב-20 במרץ 1935, נאסר על מפלגות להתקיים, ואיחוד המולדת היה הארגון הפוליטי היחיד במדינה, אך לא נחשב למפלגה בפועל. "תקופת השתיקה" החלה ב-21 במרץ 1934, כאשר פטס נטל לידיו את תפקיד ראש הממשלה. הפרלמנט בפעם האחרונה ב-2 באוקטובר 1934 ופוזר באופן רשמי ב-1 באוקטובר 1938.
ימי התום (שיר של ריטה)

ימי התום הוא הסינגל החמישי מתוך האלבום "ימי התום" של הזמרת-יוצרת הישראלית ריטה, שיצא לאור ביוני 1988. השיר נכתב על ידי צרויה להב, הולחן ועובד על ידי רמי קלינשטיין. גרסת סיבוב ההופעות "ריטה רמי – המופע המשותף" יצאה לאור במאי 2001 כסינגל ראשון מתוך אלבום המופע המשותף של ריטה ורמי קלינשטיין. על עיבוד גרסה זו היה אחראי גם קלינשטיין. מידע על היצירה "ימי התום" באתר מיוזיק בריינז סרטון השיר "ימי התום" באתר יוטיוב מילות השיר "ימי התום" באתר שירונט ימי התום, באתר "פזמונט" ימי התום, באתר אקו"ם המצעד השבועי של רשת ג' מתאריך 9 באוגוסט 1988, באתר "פזמונט" המצעד השנתי תשמ"ח (1988), באתר "פזמונט" מצעד שירי רמי קלינשטיין, באתר "פזמונט" רמי קלינשטיין וריטה - ימי התום, סרטון באתר יוטיוב (אורך: 4:33) ריטה* ו רמי* - ימי התום, באתר Discogs (באנגלית) המצעד השבועי של רשת ג' מתאריך 15 ביולי 2001, באתר "פזמונט" המצעד השנתי תשס"א (2001), באתר "פזמונט" המצעד השנתי של גלי צה"ל לשנת תשס"א, באתר "פזמונט"
בג'אג' קיוט

בג'אג' קיוט (באנגלית: Bajaj Qute, קרויה גם: Bajaj RE60) היא מכונית מיני מתוצרת יצרנית הרכב ההודית בג'אג' אוטו אשר מיוצרת משנת 2013 בהודו. 4 דלתות - הצ'בק. מספר נוסעים: 2 + 2. מנוע אחורי 1 צילינדרים. סוג הנעה: הנעה אחורית. באירופה דגם "בג'אג' קיוט" מדורג בקטגוריה "Quadricycle" (אנ'). ב-22 במאי 2013 ממשלת הודו דירגה את דגם ה"בג'אג' קיוט" בדרוג "Quadricycle". דגם "Quadricycle" הוא הדגם הראשון של היצרן שמיוצר בתצורת 4 גלגלים לארבעת הגלגלים יש גוף מונוקוק מתכת-פולימר שבגללו הדגם שוקל 400 ק"ג. רדיוס סיבוב - 3.5 מטר. זיהום אוויר: פליטת פחמן דו-חמצני של 66 גרם / ק"מ (לפי יצרן). מחיר היחידה בהודו - 2,500 דולר. תוכנית היצרן - לייצר 5,000 יחידות בחודש גיל נהיגה מינימלי בדגם ה-"בג'אג' קיוט" בהודו - 16 שנים. הדגם אושר בהודו לנהיגה למטרות פרטיות ומסחריות. בג'אג' אוטו מדיה וקבצים בנושא בג'אג' קיוט בוויקישיתוף בג'אג' קיוט, סרטון באתר יוטיוב "בג'אג' קיוט" (auto.ndtv.com/videos) "בג'אג' קיוט" economictimes.indiatimes.com/bajaj-auto-plans-to-roll-out-5000-units-of-re-60/articleshow "בג'אג' קיוט" bajajauto.com/bajajqute/greenest-vehicle.aspx "בג'אג' קיוט" forbes.com/sites/stephenwunker "בג'אג' קיוט" auto.ndtv.com/bajaj-cars/qute "בג'אג' קיוט" economictimes.indiatimes.com/re-60-bajaj-auto-unveils-first-four-wheeler
נתיב פלוס

נתיב פלוס הוא מיזם לנתיבים רבי-תפוסה (אנ') של משרד התחבורה לעידוד השימוש בתחבורה ציבורית ובנסיעות משותפות. המיזם יצא לדרך באוקטובר 2019 על ידי משרד התחבורה בתקופת כהונתו של השר בצלאל סמוטריץ'. במסגרת המיזם הוקצה נתיב נפרד לשימוש תחבורה ציבורית ולשימוש כלי רכב פרטיים המסיעים יותר מנוסע אחד, בכביש החוף ובנתיבי איילון, בכל שעות היממה. זהו השלב הראשון במיזם והוא צפוי להתרחב לכבישים נוספים בעתיד. בכביש החוף הוכשר נתיב מיוחד בשני כיווני הנסיעה בין מחלף נתניה למחלף גלילות. בנתיבים אלו מותרת הנסיעה לתחבורה ציבורית בלבד ולרכב המסיע שני נוסעים לפחות (נהג+נוסע). בנתיבי איילון הוכשר נתיב לכיוון צפון בלבד, בקטע שבין מחלף מבוא איילון למחלף חיל השריון. בקטע זה מותרת הנסיעה לתחבורה ציבורית ולרכבים המסיעים שלושה נוסעים לפחות (נהג+שני נוסעים). בקטע בנתיבי איילון היה קיים עד להפעלת המיזם נתיב תחבורה ציבורית, אך הוא היה בתוקף בשעות הבוקר בלבד. האכיפה מתבצעת באמצעות יחידת האופנוענים של אגף התנועה במשטרת ישראל. נהגים אשר לא מורשים לנסיעה בנתיבים אלו צפויים להיקנס ב-500 שקלים. מטרת המיזם היא להפחית את מספר כלי הרכב בכבישים באמצעות מעבר מתחבורה פרטית לתחבורה ציבורית או לתחבורת "קארפול". כיום ברכב פרטי בישראל נוסעים בממוצע 1.2 נוסעים בלבד. העלאת מספר הנוסעים בתחבורה ציבורית צפויה להביא להורדת כלי רכב מן הכביש, ולשיפור משמעותי במהירות הנסיעה הממוצעת בכבישים. כחלק מתגבור קווי התחבורה הציבורית העוברים בנתיב הודיע שר התחבורה על תגבור קווי אוטובוס מנתניה, ועל הקמת חניון חנה וסע בחדרה. ב-3 בנובמבר החלה המשטרה לאכוף איסור נסיעה לרכב לא מורשה בנתיב המיועד לתחבורה ציבורית ורכב עם יותר מנוסע אחד. הסימון +2 מסמל: "הנתיב נהפך לנתיב פלוס, לרכבים בהם יש נוסע נוסף מלבד הנהג". הסימון +3 מסמל: "הנתיב נהפך לנתיב פלוס, לרכבים בהם יש שני נוסעים נוספים מלבד הנהג". עוד לפני יציאת המיזם לפועל עומסי תנועה רבים בעקבות ההכנות בכבישים. ראש עיריית נתניה מרים פיירברג קראה למשרד התחבורה לשקול את קיום המיזם באזור נתניה. בעקבות הביקורת התראיין שר התחבורה בצלאל סמוטריץ' וטען ש"אי אפשר לתקן ב־3 חודשים הזנחה של 20 שנה". נתיב פלוס - שאלות ותשובות, באתר השירותים והמידע הממשלתי עמית בר, נתיב פלוס - קחו נוסעים ותקבלו נתיב מיוחד, האם זה יעזור?, באתר ביזפורטל, 3 באוקטובר 2019 עמירם ברקת, ‏2 נוסעים ומעלה: כל מה שצריך לדעת על רפורמת הנתיבים החדשה, באתר גלובס, 3 באוקטובר 2019 רועי רובינשטיין, מהיום: נתיבי תחבורה ציבורית ושיתופית באיילון ובכביש החוף, באתר ynet, 4 באוקטובר 2019 אודי עציון, סמוטריץ' הכריז על צעדים להקלת הפקקים בנתיב 2 פלוס, ותקף את האוצר, באתר כלכליסט, 31 באוקטובר 2019 איך זה עובד? באתר נתיב פלוס אודי עציון, שיעמדו בפקק: דווקא אופנועים וקטנועים מחוץ לנתיבי התחבורה הציבורית החדשים, באתר כלכליסט, 26 בספטמבר 2019 רותי ברמן, בנתניה מתנגדים לנתיב פלוס פיירברג: "גזירה שאי אפשר לעמוד בה", באתר blinker‏, 4 באוקטובר 2019 אטילה שומפלבי, סמוטריץ' עוקץ: "אי אפשר לתקן ב-3 חודשים הזנחה של 20 שנה", באתר ynet, 29 באוקטובר 2019
דניאל פודנס

דניאל קסטלו פודנסה (בפורטוגזית: Daniel Castelo Podence; נולד ב-21 באוקטובר 1995) הוא כדורגלן פורטוגזי המשחק בעמדת הקיצוני באולימפיאקוס ובנבחרת פורטוגל. קצת לפני שהיה בן עשר, פודנסה עבר למחלקת הנוער של ספורטינג ליסבון, כשהגיע ממחלקת הנוער של בלננסש. ב-3 בפברואר 2013, הוא ערך את הופעת הבכורה שלו בקבוצה, כששיחק בקבוצת המילואים של ספורטינג ליסבון נגד קבוצת המילואים של מאריטימו במסגרת הליגה הפורטוגלית השנייה. את הופעת הבכורה שלו בקבוצה הבוגרת ערך ב-29 בדצמבר 2014 בניצחון החוץ 0–2 על ויטוריה דה גימארייש במסגרת גביע הליגה הפורטוגלית. לאחר מכן, הוא הושאל למוריירנסה לעונה אחת. ב-17 בספטמבר 2016, הוא ערך את הופעת הבכורה שלו בליגה בהפסד 2–0 לאשטוריל, בעוד שאת שער הבכורה שלו כבש בניצחון 1–2 על טונדלה. בסוף ינואר 2017, פודנסה נקרא בחזרה לקבוצה על ידי מאמן הקבוצה באותה התקופה, ז'ורז'ה ז'סוס. ב-9 ביולי 2018, פודנסה הצטרף לאולימפיאקוס בחוזה לחמש שנים. הוא כבש את שער הבכורה שלו במדי הקבוצה היוונית ב-30 באוגוסט בתיקו אחת נגד ברנלי במסגרת המשחק השני של שלב הפלייאוף של הליגה האירופית. ב-18 בספטמבר 2019, הוא סייע לקבוצתו לחזור מפיגור 0–2 לתיקו 2–2 נגד טוטנהאם במסגרת שלב הבתים של ליגת האלופות, כשכבש את השער הראשון לזכות היוונים לאחר פעולה אישית. ב-30 בינואר, עבר פודנסה לשורות הקבוצה האנגלית וולברהמפטון וונדררס, לאחר שחתם עם הקבוצה חוזה למשך ארבע וחצי שנים. ב-4 בספטמבר 2023 חזר לאולימפיאקוס בהשאלה לעונה אחת. ספורטינג ליסבון הגביע הפורטוגלי (1): 2014/15 גביע הליגה הפורטוגלית (1): 2017/18 מוריירנסה גביע הליגה הפורטוגלית (1): 2016/17 מדיה וקבצים בנושא דניאל פודנס בוויקישיתוף דניאל פודנס, ברשת החברתית אינסטגרם דניאל פודנס, באתר Transfermarkt דניאל פודנס, באתר Soccerway דניאל פודנס, באתר BDFutbol דניאל פודנס, באתר WorldFootball.net דניאל פודנס, באתר National Football Teams דניאל פודנס, באתר FootballDatabase.eu דניאל פודנסה מושאל למוריירנסה פודנסה עובר לאולימפיאקוס היוונית
La voix du bon Dieu

La voix du bon Dieu (באנגלית: The Good Lord's Voice) הוא אלבום הבכורה של הזמרת הקנדית סלין דיון. האלבום יצא לאור ב-6 בנובמבר 1981, על ידי חברת התקליטים Super Étoiles. מתוך האלבום יצאו שלושת הסינגלים: "Ce n'était qu'un rêve", "La voix du bon Dieu" ו-"L'amour viendra". בסמוך להוצאת האלבום, הוציאה דיון גם את אלבומה השני Céline Dion chante Noël. שני האלבומים זכו להצלחה נאה כאחד. האלבום הופק על ידי רנה אנג'ליל, דניאל הטו ואדי מרנאיי. אנג'ליל, שהיה באותו הזמן המנהל של דיון ולימים הפך לבעלה, משכן את הבית שלו במטרה להקים חברת תקליטים דרכה יוציא את האלבומים של דיון. ההחלטה הזו גרמה לו ולדיון להוציא אלבום נוסף בסמוך לצאת האלבום הזה. שני האלבומים נמכרו בלמעלה מ-30,000 בשנת 1981. בשנה שלאחר מכן, הצליחו להימכר בלמעלה מ-125,000 עותקים. בקנדה קיבל האלבום את תואר הזהב. מידע על האלבום La voix du bon Dieu באתר MusicBrainz האלבום La voix du bon Dieu באתר Discogs Céline Dion - La Voix Du Bon Dieu, Discogs (באנגלית) Céline Dion - Ce N'était Qu'un Rêve, Discogs (באנגלית) Céline Dion - La Voix Du Bon Dieu, Discogs (באנגלית) Céline Dion - L'amour Viendra, Discogs (באנגלית) Céline Dion - Chante Noël, Discogs (באנגלית) Music Canada, Music Canada (באנגלית)
Céline Dion chante Noël

Céline Dion chante Noël (באנגלית: Céline Dion Sings Christmas, ובעברית: שירי חג המולד של סלין דיון) הוא אלבום האולפן השני של הזמרת הקנדית סלין דיון. האלבום יצא לאור ב-6 בנובמבר 1981, על ידי חברת התקליטים St-Charles. האלבום הוא אלבום חג מולד. בסמוך להוצאת האלבום, הוציאה דיון גם את אלבומה הראשון La voix du bon Dieu. שני האלבומים זכו להצלחה נאה כאחד. האלבום הופק על ידי רנה אנג'ליל לבדו. אנג'ליל, שהיה באותו הזמן המנהל של דיון ולימים הפך לבעלה, משכן את הבית שלו במטרה להקים חברת תקליטים דרכה יוציא את האלבומים של דיון. ההחלטה הזו גרמה לו ולדיון להוציא אלבום נוסף כמה שבועות לפני כן. שני האלבומים נמכרו בלמעלה מ-30,000 בשנת 1981. בשנה שלאחר מכן, הצליחו להימכר בלמעלה מ-125,000 עותקים. בקנדה, נמכר האלבום בלמעלה מ-25,000 עותקים. מידע על האלבום Céline Dion chante Noël באתר MusicBrainz Céline Dion - Chante Noël, Discogs (באנגלית) Céline Dion - La Voix Du Bon Dieu, Discogs (באנגלית) Céline Dion - La Voix Du Bon Dieu, Discogs (באנגלית) Music Canada, Music Canada (באנגלית) ביחד עם האלבום La voix du bon Dieu
כמו בתמונה

כמו בתמונה הוא הסינגל השביעי מתוך האלבום "ימי התום" של הזמרת-יוצרת הישראלית ריטה, שיצא לאור בדצמבר 1988. השיר נכתב על ידי אברהם חלפי, הולחן על ידי רמי קלינשטיין ועובד על ידי רמי קלינשטיין, אלון הלל, נאור דיין ובן ציון גפני. סרטון השיר "כמו בתמונה" באתר יוטיוב מילות השיר "כמו בתמונה" באתר שירונט כמו בתמונה, באתר "פזמונט" כמו בתמונה, באתר אקו"ם ריטה* - כמו בתמונה, באתר Discogs (באנגלית) המצעד השבועי של רשת ג' מתאריך 10 בינואר 1989, באתר "פזמונט" המצעד השנתי תשמ"ט (1989), באתר "פזמונט"
מאיר כוכב זסלבסקי

מאיר כוכב זסלבסקי (תרמ"ח, 1888 - כ"ג באדר תשכ"ח - 23 במרץ 1968 בפתח תקווה) היה איש עסקים ישראלי, נדבן ידוע ובונה בתי כנסת בפתח תקווה ובירושלים בשנות החמישים והשישים. נולד ברוסיה ליחיאל מיכל זסלבסקי, ועלה לישראל בשנות ה-40. עבד כקבלן בניין, ולאחר שהתעשר השקיע את כספו בעסקי קולנוע ומסעדות בפתח תקווה ובתל אביב. היה מבעלי קולנוע ארמון, קולנוע תכלת, קולנוע מגדלור (אשר נפתח ב-1935), וכן היה קשור לתיאטרון הבימה [דרושה הבהרה]. בגיל מבוגר חזר בתשובה, תרם לבניית בתי כנסת ומוסדות תורה והנציח את שמו על חלק מן הבניינים שתרם. הוא התקרב לרב יוסף צבי דושינסקי ותרם למוסדותיו. למרות עושרו, סגנון חייו היה פשוט. הוא גר בדירה צנועה, לא החזיק רכב ולא נסע במוניות אלא באוטובוסים. מסופר כי פעם סירב לתת תרומה לישיבה חשובה לאחר שרצו להזמין לו מונית, שכן לפי דעתו ישיבה שיש לה כסף למימון מונית לא צריכה את תרומתו. זסלבסקי נפטר ב-1968 ונקבר בבית הקברות סגולה. "היכל מאיר", רחוב טרומפלדור, פתח תקווה בית כנסת ברחוב רוטשילד, פתח תקווה בית כנסת "מקור חיים" רחוב פרנקפורטר 11, פתח תקווה מבנה חדר האוכל בצמוד ל ישיבת לומז'ה ברחוב הרצל, פתח תקווה (שלט ההנצחה הוסר) בית כנסת "חפץ חיים", רחוב ביאליק 34, פתח תקווה חדר נוסף בבית הכנסת הגדול "בית יעקב", רחוב חובבי ציון, פתח תקווה בניין ישיבת אור ישראל לצעירים, פתח תקווה בית הכנסת "נחלת יצחק" ברחוב טרומפלדור, תל אביב מוסדות דושינסקי, בנייני זופניק, רחוב שטראוס, ירושלים חדר אוכל בת"ת וישיבת עץ חיים בירושלים, רח' יפו. ידיעות מן העתונות בנושא קולנוע מגדלור, באתר עיתונות יהודית היסטורית דני רכט, קולנוע מגדלור / בית מגדלור, באתר האנציקלופדיה העירונית "תל.אביב.פדיה" מפת תל אביב בהוצאת מחלקת המדידות 1949, עם ציון מיקום 'קולנוע מגדלור' (מס' 50 במפתח), באתר הספרייה הלאומית, אוסף המפות ע"ש ערן לאור מאיר כוכב זסלבסקי באתר GRAVEZ
דרגון בול Z: זעם הדרקון

דרגון בול Z: אגרוף הדרקון (באנגלית: Dragon Ball Z: Explosion of Dragon Punch או Dragon Ball Z: Wrath of the Dragon, ביפנית: ドラゴンボールZ 龍拳爆発!!悟空がやらねば誰がやる) הוא סרט קולנוע יפני מסוגת האנימה. את הסרט ביים מיצואו האשימוטו. היה זה הסרט השלושה עשר המבוסס על הסדרה "דרגון בול Z". הסרט יצא לאור בבתי הקולנוע היפניים ב-15 ביולי 1995, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-12 בספטמבר 2006. הסרט גם דובב לעברית. "דרגון בול Z: זעם הדרקון", במסד הנתונים הקולנועיים IMDb (באנגלית) "דרגון בול Z: זעם הדרקון", באתר נטפליקס "דרגון בול Z: זעם הדרקון", באתר Rotten Tomatoes (באנגלית) "דרגון בול Z: זעם הדרקון", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
חברה (שיר של ריטה)

חברה הוא הסינגל השמיני מתוך האלבום "ימי התום" של הזמרת-יוצרת הישראלית ריטה, שיצא לאור במרץ 1989. השיר נכתב על ידי ריטה, הולחן על ידי רמי קלינשטיין ועובד על ידי קלינשטיין, אלון הלל, נאור דיין ובן ציון גפני. במקור השיר נכתב על ידי ריטה עוד בנעוריה, כמכתב לחברתה פנינה עסיס, שעזבה את ישראל ועברה לגור בצרפת. בשנת 2015 יצא לאור אלבום בין-לאומי בלועזית לריטה בשם "Heaven Sent" ונכלל בו השיר "Come to Me" שהוא הגרסה האנגלית לשיר "חברה". סרטון השיר "חברה" באתר יוטיוב מילות השיר "חברה" באתר שירונט חברה, באתר "פזמונט" חברה, באתר אקו"ם שיר ישראלי, באתר www.facebook.com המצעד השבועי של רשת ג' מתאריך 4 באפריל 1989, באתר "פזמונט" המצעד השנתי תשמ"ט (1989), באתר "פזמונט" Heaven Sent, סרטון באתר יוטיוב (אורך: 5:11)
פרס האמן הדגול

פרס האמן הדגול של הונגריה (בהונגרית: Magyarország Kiváló Művésze díj) הוא עיטור ממשלתי הונגרי והזוכה בו רשאי להיקרא "אמן דגול של הונגריה" (או בקיצור, "אמן דגול"). הפרס הוא בדרגה מעל פרס האמן המצטיין והוא התאם לתואר אמן העם שבמדינות אחרות בגוש הקומוניסטי. הפרס מוענק כל שנה ב-15 במרץ על ידי ראש ממשלת הונגריה לאמנים "שהציגו הישגים בתחומי האמנות, החינוך, התעשייה, הצילום, הקולנוע ואמנויות הבמה. ניתן להמליץ על מועמדים לפרס עד 30 בנובמבר של השנה הקודמת להענקתו. הפרס מוענק רק למי שכבר זכה בפרס האמן המעוטר ומחזיק בו חמש שנים לפחות. לפרס מתלווה גם מענק כספי שערכו הוא מחצית מהמענק הכספי של פרס קושוט. הפרס כולל מדליית ברונזה בקוטר 3.5 ס"מ עם סרט וכיתוב "אמן דגול". קודמו של הפרס היה "פרס האמן הדגול של הרפובליקה העממית ההונגרית", והוא הוענק לאמנים בעלי זכות יוצאת דופן בפיתוח התרבות הסוציאליסטית בין 1963 ל-1990. התגמול כלל תוספת פנסיה. הסכום החודשי של תוספת זו היה תוספת של 100% מהשכר הממוצע אז בהונגריה. במקרה של מות של האמן, האלמנה הייתה זכאית למחצית מתוספת מהקצבה הנ"ל אם הייתה: בעלת אזרחות הונגרית הגיעה לגיל הפרישה הרלוונטי היו לה מגורי קבע בהונגריה גרה עם האמן כבן הזוג בעת מותו. שם הפרס בין 1991 ל-2011 היה פרס "האמן הדגול של רפובליקת הונגריה". מאגר הפרסים וההצטיינות 1948–1980. נערך על ידי יוז'פנה מג'ייר. ספריית מחוזית על שם פלמירו טוגליאטי, קפושוואר. ISBN 963-7551-57-3 Tamásné Csapó: מאגר הפרסים וההצטיינות 1981–1990. ספריית המחוז והעיר, Kaposvár ISSN 0237-2312 זוכי הפרסים 2010: "Átadták a Kiváló- és Érdemes Művész, valamint a Babérkoszorú díjakat". Nemzeti Erőforrás Minisztérium. 2010-03-13. נבדק ב-2015-10-23. מי ומי 2009. אד. פיטר הרמן. בודפשט: משרד הטלגרף ההונגרי. 2008 "Oktatási és Kulturális Minisztérium - Kulturális kitüntetések, javaslattétel, adományozás rendje". אורכב מ-המקור ב-2007-03-05. érdemes művész 1000 év törvényei
יחסי מלאווי–ספרד

יחסי מלאווי–ספרד הם היחסים הדיפלומטיים הרשמיים שבין רפובליקת מלאווי לבין ממלכת ספרד. היחסים שבין רפובליקת מלאווי לבין ממלכת ספרד תוארו על ידי משרד החוץ הספרדי כיחסים מצוינים. מספר פגישות בין מנהיגי המדינות התקיימו בפורומים שונים. אין סכסוכים ובעיות שונות בין הרשויות של שתי המדינות. הסחר שבין שתי המדינות חווה צמיחה בעשור השני של המאה העשרים ואחת, מלבד הסחר, ספרד תורמת כספים למלאווי דרך קרן הפיתוח של האיחוד האירופי (ספרד היא התורמת החמישית בגודלה באירופה לקרן זו). בספטמבר 2014 שתי המדינות חתמו על מזכר הבנות בנושא אנרגיה מתחדשת, חקלאות, הגנה מאסונות טבע, מניעת זיהומים במזון ותיירות. ספרד אינה מיוצגת במלאווי בדרג השגרירות. ספרד מיוצגת במלאווי בדרג הקונסולרי באמצעות קונסול כבוד שהיא מחזיקה בלילונגווה, בירת המדינה. ספרד האמינה את שגרירותה שבהארארה, בירת זימבבואה הסמוכה, על מלאווי. מלאווי אינה מיוצגת בספרד, הן בדרג השגרירות והן בדרג הקונסולרי. Ficha de Malaui, אתר משרד החוץ של ספרד CONSULATE OF SPAIN IN LILONGWE, MALAWI
פרולוג

האם התכוונתם ל... פרולוג (ספרות) – החלק הפותח יצירות ספרותיות. פרולוג (שפת תכנות) – שפת תכנות לוגית. פרולוג (מרוץ) – קטע הפתיחה במרוצי קטעים של אופניים וספורט מוטורי, בדרך כלל במתכונת מרוץ כנגד הזמן פרולוג (הוצאת ספרים)
Tellement j'ai d'amour...

Tellement j'ai d'amour... (באנגלית: I Have So Much Love..., ובעברית: יש ברשותי כל כך הרבה אהבה...) הוא אלבום האולפן השלישי של הזמרת הקנדית סלין דיון. האלבום יצא לאור ב-7 בספטמבר 1982, על ידי חברת התקליטים Saisons. עם יציאתו נכנס האלבום אל המקום השלישי במצעד האלבום של קוויבק. האלבום הופק על ידי רנה אנג'ליל, פרנסואה קוזינו, אדי מרנאיי ורודי פסקה. בעקבות ההצלחה הרבה לה זכה האלבום, הצליחה סלין דיון לזכות בארבעה פרסי Félix. האלבום יצא על גבי תקליטים וקלטות שמע, בדומה לשני אלבומיה הקודמים של דיון. בקנדה זכה האלבום להצלחה רבה כאשר נמכר שם בלמעלה מ-150,000 עותקים, דבר אשר הקנה לו את תואר אלבום פלטינה. מידע על האלבום Tellement j'ai d'amour... באתר MusicBrainz האלבום Tellement j'ai d'amour... באתר Discogs רנה אנג'ליל, פרנסואה קוזינו, אדי מרנאיי, רודי פסקה Céline Dion - Tellement J'ai D'amour..., Discogs (באנגלית) Palmarès reconstitués de la chanson au Québec | BAnQ, www.banq.qc.ca Jean Beaunoyer, René Angelil: The Making of Céline Dion: The Unauthorized Biography, Dundurn, 2004-03-01. (באנגלית) Gold/Platinum, Music Canada (באנגלית) (ארכיון)